Tere! Sid Roth siin.
Tere tulemast minu maailma, kus kõik on loomulikult üleloomulik.
Mis puudutab tõde tervenemise kohta,
siis selles osas pole küsimus mingi uue anni saamises,
vaid see on kasvamine ilmutuses selle kohta, mis sulle juba on antud.
Mõtle sellele.
Kas on olemas üleloomulik meile tundmatu maailm?
Kas on elu pärast surma?
Kas on varjatud pimeduse jõude,
mis üritavad blokeerida Jumala õnnistusi su elus?
Kas inglid on olemas, kaitstes meid üleloomulikult
ja tehes relvituks me vaenlased?
Kas me saame unenägudes taevaseid sõnumeid?
Kas me saame avada iidseid, üleloomulikke saladusi?
Kas Jumal on tabamas maad tervenemislainetega?
Sid Roth on üle 40 aasta uurinud üleloomulikku maailma.
Liitu koos Sidiga vaatamaks saadet: "See on üleloomulik“!
Olen siin koos Andreaga.
Ma ei oska muud öelda, kui et sind saboteeriti,
sest sa poleks iial pidanud toibuma sellest, millest läbi läksid.
Sa oled rahvuselt šveitslane
ja su ema oli seotud...
Nii nagu paljud teisedki, kes otsivad tõde,
aga sattuvad selle käigus nõiduse, New Age'i
ja muu okultismi sisse.
Su ema sattus samuti,
pöördudes seejärel uimastite ja alkoholi poole.
Su vanemate abielu oli ka halb.
Su ema jäi 21-aastaselt sinu ootele.
Su isa oli vägivaldne,
ähvardades isegi tappa teid.
Sa olid 3,5-aastane, kui ema sinuga põgenes,
otsides teile kohta kodutute varjupaikadest.
Sind saboteeriti igati,
aga kui olid 11-aastane,
siis sa pääsesid.
Mis juhtus?
Olin 11-aastane, kui käisin jalgpalli trennis.
Mu parim sõber seal trennis oli aga kristlane
ja ta rääkis mulle Jeesusest.
Olin alati uskunud üleloomulikesse asjadesse,
kuna mu ema tegeles nõiduse ja New Age'ga.
Nii olin harjunud nägema oma toas erinevaid liikuvaid olendeid
või kuulma neid rääkimas minuga.
Nii olin vaimulikust maailmast igati teadlik.
Ma vaid ei osanud sellele nime anda.
Kuid mu sõber rääkis mulle Jeesusest.
Kui meil olid jalkavõistlused,
käisid mõlema me emad neid vaatamas
ja nii õppisid ka nemad üksteist tundma.
Meist said head sõbrad
ja kuna nad elasid kohe meie küla lähedal,
käisime neil ka palju külas.
Ma olin 11-aastane, kui nad küsisid minult ja mu emalt,
kas tahame võtta Jeesuse vastu oma südamesse.
Olime sellega igati nõus ja see oli me elu parim otsus üldse.
Nad palvetasid me eest ja me võtsime Jeesuse vastu.
Nägin väikese poisina, kuidas Jumala armastus ja vägi
muutsid mu ema väga lühikese aja jooksul.
Ta sai kõigest vabaks ja see oli imeline.
Andrea aga oli alles noor ja polnud valmis maailmast loobuma.
Ehk nagu üks lause ütleb:
ta oli ühe jalaga Jumala juures ja teisega maailmas.
Sa tahtsid saada profisportlaseks
ja hakkasid tegelema saalihokiga.
Ehk siis see on väga sarnane jäähokile.
Olid juba valmis meistrivõistlustele minema,
kui korraga tõusis esile midagi paremat kui meistrivõistlused.
Tipptasemel proffide otsijad
pidid tulema vaatama Andrea mängu pealt,
et näha, kuidas temast saab superstaar.
Ta elust oldi valmis juba Hollywoodi filmigi tegema,
kuid asjad ei läinud üldse mitte nii.
Sa murdsid oma hüppeliigese.
Räägi lähemalt.
Pidin tõesti osalema Šveitsis toimuvatel meistrivõistlustel.
Tegin kõvasti trenni, et võtta sellest võimalusest maksimum
Kuid 3 päeva enne meistrivõistluste algust
murdsin ma oma hüppeliigese ja rebestasin sidemeid.
Sain kõvasti viga ja olin samas täiega pettunud.
Olin 17-aastane, kui see juhtus.
Läksin koju
ja avasin elu esimest korda tõeliselt oma südame Jumalale.
Ütlesin, et tahan anda oma elu täielikult Talle.
Olin sidunud oma identiteedi asjadega,
mida ma poleks pidanud tegema.
Ühtlasi tunnistasin elu esimest korda Jeesusele
oma valu selle pärast, et mu bioloogiline isa polnud minuga.
Vaid mõne sekundi jooksul täitis armastus kogu mu toa
ja ma sain ristitud Püha Vaimuga ning täidetud armastusega.
Nutsin seal põrandal olles tundide viisi
ja sellest hetkest alates sai mu elu imeliselt muudetud.
See armastus aga on viinud Andrea ilmutusteni,
millest mu varasemad külalised pole kunagi rääkinud.
Sellest, kuidas tegutseda imede sfääris.
See armastus laseb Andreal saata korda imesid,
kuid samas pole see üldse tema põhikirg.
Ta ütleb, et kõik, mille Jumal on talle andnud,
on Jumal ka sulle juba andnud.
Ta igatsus on, et saadaksid korda imesid,
aga mitte imede kui selliste pärast!
Ta tahab, et teeksid imesid uskmatute tähelepanu püüdmiseks,
et nemadki võiksid tunda Jeesust, meie Messiat.
Oleme kohe tagasi,
sest tahan, et Andrea selgitaks neid ilmutusi meile.
Naaseme peagi saatesse...
Jumala üleloomulikkusel ei ole piire,
nii nagu pole ka piire sinu üleloomulikuks läbimurdeks
ükskõik, kus ja millal.
ISN netivõrgustik on nähtav nii su nutiseadmetes kui Smart-TV's.
Seda tänu tasuta ISN äpile.
Meie maailm ei vaja veel üht kristlikku telekanalit.
Maailm vajab hoopis elumuutvaid saateid,
mille kaudu kogeda reaalset Jumala ligiolu.
Inimesed vajavad ligipääsu sellele, kus ja millal iganes.
ISN kõnetab sind keset su vajadusi tänu 24/7 nähtavatele saadetele.
Seda nii su nutiseadmete kui Smart-TV kaudu.
Võid leida suurel hulgal saateid ka me neti-arhiivist.
Lihtsalt lae tasuta ISN äpp alla.
Millal ja kus iganes.
Jumal ei ole piiratud,
nii nagu pole ka piiratud su ligipääs kõigele Jumala üleloomulikule.
Naaseme saatesse...
Andrea sai täidetud Jumala armastusega,
kuid läks siis oma teed, kuniks Jumal teda kõnetas.
Jumal ütles: "Mine Berliini
ja õpi ning varusta end väe-evangelismi praktiseerimiseks."
Nii sa siis läksidki Berliini ja mis siis sai?
Berliinis jagati meile väga lihtsaid samme,
kuidas minna välja ja jagada uskmatutega oma usku.
Mõtlesin, et kui see nii lihtne on, siis proovin ka.
Nägime Jumalat tegemas erakordseid asju -
erinevaid imesid ja tunnustähti.
Jaga kõige esimesest imest tänaval, mille sündimises sa kaasas olid.
Kõige esimesest imest peale selle koolituse läbimist.
Läksin skate-parki, kuna arvasin, et seal on palju inimesi.
Nägin seal üht noort neidu, kelle käsi oli sidemes.
Astusin ligi ja ütlesin, et usun tervendavasse Jumalasse.
Siis aga küsisin, kas ma võin palvetada ta eest?
Üllataval kombel oli tüdruk nõus,
aga kutt ta kõrval hakkas üle pargi räuskama,
öeldes: "Tulge vaadake!
Siin on üks sell, kes väidab, et Jumal tervendab veel tänapäevalgi"
- See oli su kõige esimene kord? Jaa.
Huvitav, mis tunne teil oleks? See võtaks kõige tegijamagi nõrgaks.
Kujutage end ette tema olukorda.
Nii oli mul ümber terve kamp mitteusklikke vaatamas,
kuidas palvetan esimest korda kellegi tervenemise eest.
Palusin väga lühikese, aga südamest tuleva palve,
sest usun, et südamest südamesse palutud palve
puudutab ka Jumala südant.
Palusin tüdrukul liigutada peale palvet oma rannet
ja ta ütles, et kogu valu on kadunud.
Ta liigutas oma kätt igatpidi ja kuulutas kõigile: "Ma sain terveks!"
Kuidas rahvas sellele reageeris?
Nad olid ühtpidi segaduses,
aga samas avanes mul seal võimalus paluda veel mitme inimese eest.
See oli imeline.
Täna reisib Andrea üle maailma
ja treenib usklikke tegema seda sama, mida ta ise teeb.
See on tema kirg, sest selles ju peitubki Jumalariik.
Küsisin su käest telefonis,
mis oleksid need kaks tõsiasja, mida jagada siin saates?
Ütlesid esimese asjana, et usklikud ei mõista sõna "meelevald"
Selgita siis, mida meelevald sinu jaoks tähendab?
See on ülimalt oluline.
Jeesus ütles Matteuse 28:18 oma jüngritele:
Minule on antud kõik meelevald taevas ja maa peal."
Jeesus väitis seda, olles ise veel inimese kujul maa peal
ja sõltudes täiesti Pühast Vaimust.
Või kui teistpidi öelda - Ta oli saanud Isalt ühe pärandi,
et ka meie võiks sündida poegade-tütardena Jumala perre
ja olla Tema kaaspärijad.
Ehk Jeesus ütles teisisõnu:
"Ma olen saanud suurema meelevalla, kui see, mis mul enne oli."
Meil kõigil on ligipääs sellele samale meelevallale,
mille Jeesus peale surnuist ülestõusmist sai.
Nii on ka meil ligipääs sellele samale meelevallale,
mida Jeesus kasutas, kui Ta siin maa peal elas.
See võib tunduda ajuvaba mõttena, kuniks lugeda Johannese 14:12,
kus on öeldud, et kõik usklikud teevad samu tegusid, mida Jeesus
ja suuremaidki veel.
Need "samad teod" tähendavad siis,
et pimedad saavad nägijaiks ja kurdid kuuljaiks,
tummad hakkavad rääkima ja jalutud käima.
Isegi surnud ärkavad üles.
Need on need "samad teod", mida Jeesus tegi.
Aga seal on öeldud, et suuremaidki veel.
Mis need suuremad teod veel olla võiks?
Usun, et kogudus jõuab punkti, kus ta hakkab mõtlema suuremalt.
Sest Jeesus käskis meil ka teha jüngriteks kõik rahvad
ja ristida neid Isa, Poja ja Püha Vaimu nimesse.
Usun, et paljude meelest tähendab see
erinevate rahvaste juurde minekut ja üksikisikute jüngerdamist.
Kuid see pole see, mida Jeesus ütles.
Ta ütles: "Tehke jüngriteks kõik rahvad
ristides neid Püha Vaimuga."
Ta räägib endiselt rahvastest.
Sid, mõtle, kuidas oleks, kui kõik ameeriklased
saaksid ühe päevaga Püha Vaimuga ristitud.
See on tõesti see, mida Jeesus ütles.
Nii et valige aga rahvas välja!
Ja palvetage selle rahva ees.
Miks see küll nii võimatuna tundub?
Sest Jumal ütleb, et kõik on võimalik.
Mulle meeldib see.
Teate, miks?
Sest üks suurem Jumala au on valmis tungima maailma
ja te saate olema varustatud tegema kõike, mida Jeesus tegi
ja isegi suuremaidki asju veel.
Samas aga on sul veel teinegi ilmutus, mis on üle mõistuse hea!
See tõesti on.
Selle nimi on: "Vaata kõike läbi taevase vaatenurga."
Oleme kohe tagasi.
Naaseme peagi saatesse...
Maailmas valitseb pidev üksteisega võrdlemine ja eristumine.
Päevast päeva on meil silme ees vaid oma kindel nägemus asjadest.
Piibel aga ütleb, et Messias eemaldas juute ja paganaid eraldava vaheseina,
et luua üks uus inimene ja uus inimkond, kellel on täiuse vaim,
et maailm võiks näha suurimat Jumala liikumist eales.
Sid Roth on leidnud Piiblist võtme,
kuidas jõuda juutideni Jumala armastusega.
Üks uus inimkond avab ukse Jumala imedeks ja tunnustähtedeks
ja kõik näevad,
kuidas nähtamatu Jumala tõotused saavad tõeks.
Meie kodulehelt leiad teavet, mis aitab sul mõista,
kuidas üks uus inimkond on oluline, et tuua rahvahulki Jumala juurde.
Õpid mõistma Iisraeli ja Koguduse juudijuuri
ning kuidas kõik maailma rahvad saavad kogema õnnistusi,
mida pole kunagi kogetud kogu inimkonna ajaloos.
Ava meie koduleht ja saa teada,
kuidas üks uus inimene on võti Jumala suurimate õnnistusteni.
Jumala üleloomulikkusel ei ole piire,
nii nagu pole ka piire sinu üleloomulikuks läbimurdeks
ükskõik kus ja millal.
ISN netivõrgustik on kättesaadav nii su nutiseadmetes kui Smart-TV's.
Seda tänu tasuta ISN äpile.
Vaatajad on hämmingus imedest, mida mu saatekülalised on kogenud.
Nüüd on sinulgi võimalus saada osa samast Jumala puudutusest.
ISN kaudu näed saateid 24/7
nii oma nutiseadmetes kui Smart-TV kaudu.
Saa osa tippatasemel õpetajate õpetusest
või lugematul hulgal "See on üleloomulik" saadetest.
Lihtsalt lae endale ISN äpp alla.
Telekavad olid lahedad mu vanemate põlvkonna jaoks.
Tänu ISN äpile võin vaadata, mida iganes soovin oma ajakava järgi.
Ole valmis oma üleloomulikuks läbimurdeks,
tervenemiseks ja imeks.
Lae tasuta ISN äpp alla juba täna.
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Tundsin alati hirmu üleloomulikkuse ees,
kuniks hakkasin vaatama te saadet ja töötasin ka läbi te mentorõppe DVD.
Nüüdseks on hirm kadunud
ja usun, et olen selles vallas saanud Jumalalt midagi." Barbara
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Naaseme saatesse...
Andrea, see teine asi, mida mainisid
ja mille osas soovid kõige täiega, et see jõuaks me vaatajatele kohale,
on miski, mida nimetad taevaseks vaatenurgaks.
Mida see tähendab?
Las ma jagada ühe loo.
Kõndisin kord ühe hea sõbraga linna peal ringi
ja Jumal tõstis me jaoks esile kaks noormeest ja ühe neiu.
Püha Vaim ütles mulle neile noortele lähenedes,
et minust paremale poole jääv noormees
vigastas paar nädalat tagasi oma hüppeliigest.
Küsisime ta käest selle kohta
ja ta küsis üllatunult, kuidas me seda teadsime?
Mu sõber aga sai tunnetusesõna teise noormehe selja kohta,
mis läks ka täppi.
Nad küsisid uuesti, kuidas me seda kõike teadsime?
Ütlesime, et oleme usklikud ja Jeesus räägib meile asju
ning tahab nüüd tervendada nad.
See neiu hakkas selle peale karjuma: "Kaduge minema siit!
Ma olen ateist ega taha enam midagi kuulda te käest."
Te ikka valisite õige kuju, mis?
See võinuks olla hetk,
kus ma võinuksin kergesti solvuda selle peale, et ta karjub mu peale
ja on vihane Jumala peale.
Kuid siis küsisin endamisi: "Issand, mida Sa oled tegemas ta elus?"
Ja kogesin, kuidas Püha Vaim vastas,
et see neiu on kutsutud olema palvesõdalane ja eestpalvetaja.
Küsisin seda kuuldes Pühalt Vaimult; "Miks Sa räägid mulle seda kõike?"
Ja siis nägin pilti, kus see neiu oli väike tüdruk
ja muudkui palvetas Jumala ees ning uskus Temasse.
Siis aga jäi ta ema vähki ja suri,
kuigi tüdruk oli palvetanud ja uskunud viimse hetkeni,
et Jumal saadab korda ühe ime.
Kuna aga ta ema siiski suri, sai temast ateist.
Kuuldes seda kõike oma vaimus, ütlesin talle:
"Sa oled vihane Jumala peale ja kibestunud Tema suhtes,
sest sa uskusid viimase hetkeni, et Jumal tervendab su ema,
kuid seda ei juhtunud ja ta suri.
Mispeale sa pöördusid Jumalast eemale."
Ta hakkas nutma ja värisema, öeldes, et nii on,
andes seal samas oma elu tagasi Jumalale
ja paludes andeks.
Imeline.
Kuid asja mõte ja võti on selles, et kui ma vaatasin seda neidu,
nägin kedagi, kes on vihane Jumala peale.
Kui aga taevas vaatas selle sama neiu peale,
nägi taevas üht palvevõitlejat.
Paulus ütleb meile ikka ja jälle oma kirjade kaudu,
et meid on Jeesusega asetatud istuma taevastesse paikadesse,
mis tähendab, et meil on ligipääs ühele teisele reaalsusele.
Ta ütleb Koloslastele 3. ptk.'s,
et kuna meid on Jeesusega asetatud istuma taevastesse paikadesse,
siis peaksime ka keskenduma taevastele asjadele,
mitte maistele asjadele.
Ta ütleb seda seetõttu,
et me elame alati sellest lähtuvalt, millest kõige enam teadlikud oleme.
Kui hakkame otsima Jumala palet ja igatseme näha Tema silmade läbi,
siis mida enam seda teeme, seda prohvetlikumaks muutume,
kuna näeme ju asju Jumala vaatenurgast.
Prohvetlikkus pole midagi muud
kui tungimine Jumala vaatenurka hetke olukorra suhtes.
Ja just nii ka juhtus.
Ma nägin seda, mida Jumal mulle näitas,
et rääkida välja asju, mida Jumal tahtis öelda.
Näen su juures sama, mida paljude oma külaliste juures -
sa tegutsed Jumala poolt antud imelises annis,
kuid kas inimesed, keda koolitad, teevad seda sama
või suuremaidki asju, kui sina?
Absoluutselt!
Reisides mööda maailma kohtan inimesi,
kes on nii näljased Jumala järele ja ammutavad kõigest, mis Tal on,
et teha neid samu asju.
Kuid see eeldab inimesi, kes on valmis astuma olukordadesse,
kus need asjad saavad esile tulla
ja kes ei karda jääda lolliks.
Siis näevad nad ka läbimurdeid.
Küsimus pole selles, kas sul on tervendamisand või mitte,
sest Jeesusel sinu sees on see ju raudselt olemas.
Küsimus on enese kättesaadavaks tegemises,
et Jumal saaks meid kasutada ükskõik kus ja millal.
Olen kuulnud sind õpetamas sellest,
et see on juba kui korraldatud asi, kui lähed välja linna peale kuulutama.
Mida sa selle all silmas pead, et see on juba korraldatud asi?
Efeslastele 2:10 on öeldud,
et Jumal on juba valmistanud teatud teod me jaoks,
et me neid teeksime.
Ma arvasin algul, et see on minu vastutus
viia Jeesus välja ja panna Ta tegutsema.
Täna aga mõistan, et Jumal on juba väljas tegutsemas
ja mul Tema lapsena on eesõigus
olla kaasas kõigega, mida Ta on juba tegemas.
Me kogudustena oleme võtnud nii palju aega selleks,
et kutsuda Jumalat oma teenistustele,
samas kui oleme maganud maha Tema kutse meile,
et ilmuksime välja oma linnades.
Jumal on juba väljas ja tegutsemas, tehes imelisi asju
ja Ta ootab, et Ta lapsed liituks Temaga.
Jeesus ise ütles, et Ta Isa on olnud pidevalt tegutsemas.
Räägi kellestki, kes on õppinud sinu käest
ja tegutseb nüüd ise samamoodi.
Kellestki, kes varem ei olnud eriti evangeelne
või imesid kordasaatev.
On üks noor mees Joachim, kes on hetkel ka mu toakaaslane.
Tal oli pikki aastaid tohutu nälg
näha Jumala üleloomulikku väge avaldumas oma elus.
Nii liitus ta kord minuga tänavatel, et näha, kuidas ma seda kõike teen.
Tal tekkis võimalus palvetada ühe Venemaa noormehe eest,
kes haaras peale palvet temast kinni ja kallistas teda 10-15 minutit
ja nad mõlemad lihtsalt nutsid.
Joachim sai selle läbi Jumala kaastundest nii puudutatud,
et ta on näinud peale seda inimeste eest palvetades,
kuidas Jumal liigub tema läbi.
Sest kaastunne pole vaid miski, mis vabastab Jumala väe,
aga kaastunne tõmbab ka Jumala väge ligi.
Tahan, et kordaksid minu järel järgnevat palvet
ja mõtleksid seda täie tõsidusega.
See pole mitte juhus, et meid praegu vaatad.
See pole ka juhus, et siin saatepubliku seas oled,
mistõttu korda minu järel:
Kallis Jumal,
ma olen patune
ja mul on nii kahju selle pärast.
Usun,
et Jeesus suri mu pattude eest
ja tänu Tema surmale ning ülestõusmisele
ei pea Jumal enam mu patte meeles.
Olen täiega puhas.
Nii hea on olla puhas.
Ja kuna ma olen nüüd puhas,
siis Jeesus - tule mu ellu.
Võta mu elu üle.
Ma teen Sinust oma elu Issanda.
Aamen.
Ühtlasi aga tean, et kui palvetaksid just praegu,
siis see sama armastus ja kaastunne, mis on sinus,
kanduks edasi kõigile, kes seda soovivad.
Palu seda kohe praegu.
Isa, ma palun, et see sama atmosfäär, mis täitis mu toa, kui olin 17-aastane,
saaks vabastatud igale inimesele, kes vaatab seda saadet praegu.
Isa, ma palun, et see sama tuli, mille Sa vabastasid oma jüngrite üle
ja mis on kandunud edasi viimase 2000 aasta jooksul,
saaks tulema esile värskel ja uuel moel
ja selliselt, mida me varem näinudki pole.
Issand, ma palun igale vaatajale kõige selle üle kandumist,
mida olen ise viimase 10 aasta jooksul kogenud.
Las nad näha kõige imelisemaid asju üldse,
mis nende kaudu sündida võiks.
Aitäh Isa, et valad oma armastuse välja just praegu.
Aitäh, et vabastad Aabrahami ustavuse,
Moosese usu ja Jeesuse võidmise kõigi meie sisse.
Issand, ma palun üleloomulikku väestamist,
et iga usklik võiks astuda välja
ja teha asju, mida ta poleks eales ettegi kujutanud.
Ma palun seda Jeesuse nimel.
Las Jumala arm katta ja ümbritseda neid.
Tänu Sulle Jumal, Jeesuse nimel.
Ja see on lõpetatud!
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Tegin laupäeval rohkesti aiatöid,
mistõttu alaselg hakkas nii valutama, et ma ei saanud end liigutadagi.
Mu 6-aastane pidi mu püsti aitama, et saaksin ta kooli viia.
Tagasi tulles vaatasin te saadet David Herzogiga,
kes rääkis inimestest, kes olid üleloomulikult kaalu kaotanud
Panin saate lõppedes teleka kinni,
mõistes korraga, et sain diivanilt ilma valuta püsti!
Ühtlasi lotendasid mu püksid mul jalas.
Olin hämmingus nii oma tervenemise, kui kaalukaotuse üle
ja hakkasin mööda tuba ringi tantsima.
Olen nii tänulik te saate eest." Susie
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Järgmises saates...
Tere! Mina olen John Kilpatrick.
Vaata meid järgminegi kord, kui räägin sellest,
kuidas Jumala õnnistused ja au
on loodud katma igat su eluvaldkonda.
Soovides toetada TV7 tööd, helista 900 1770 (kõne hind 10 eur)
või tee pangaülekanne, leides me andmed www.tv7.ee
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
Jaga sinagi meiega oma tunnistust ekraanil nähtava kodulehe kaudu.
Tõlge: Anne-Ly Raukas